Løwe (beregningsteknik)

At lave en Løwe går ud på at bestemme slutkoordinater ved at samle nogle cifre sammen og indsætte dem i en formel. Teknikken er opkaldt efter geocacheren fam.løwe, som har opfundet den og brugt den flittigt. Den er populær i mystery cacher.

Forklaringen her er baseret på oplysninger fra National test (GC3J2B9). Eksemplet er opfundet til lejligheden og har ikke noget med nogen virkelig cache at gøre.


 * Man finder først nogle tal. Opgaven her er at finde fødselsårene for Danmarks seneste tre statsministre (april 2013): 1953-1964-1966.
 * Man tager derefter alle cifrene i tallene (her 12 cifre) og stiller dem op i stigende rækkefølge - de lige cifre for sig og de ulige cifre for sig: 4-6-6-6 og 1-1-1-3-5-9-9-9. Man skal medtage hvert ciffer lige så mange gange som det forekommer.
 * De cifre der ikke forekom i opgaveløsningen, hægtes bag på de to samlinger, igen i stigende rækkefølge:4-6-6-6-0-2-8 og 1-1-1-3-5-9-9-9-7.
 * Det hele samles til en lang talfølge: 4-6-6-6-0-2-8-1-1-1-3-5-9-9-9-7.
 * Hvert ciffer knyttes til et bogstav i alfabetisk orden: A=4, B=6, C=6, D=6, E=0, F=2, G=8, H=1, I=1, J=1, K=3, L=5, M=9, N=9, O=9, P=7.
 * Det er opgivet i cachebeskrivelsen at slutcachen ligger på N LL° KP.DEL' - E EHF° KH.FLE'.
 * Hvis man indsætter bogstavværdierne, får man slutkoordinaterne: N 55° 37.605' - E 012° 31.250'.

Se også

 * Gade (beregningsteknik)
 * Gulpertstein (beregningsteknik)

Eksterne henvisninger

 * En webapplikation af Geoduerne som kan lave en Løwe.